Dimane

Ing Dimane (Arabu: الديمان) metung yang mabunduk a bariu king labuad nang Pangulu (Northern region) ning Lebanon, king Distritu ning Bsharri. Maki katas yang manga 1400 m babo ning dayatmalat.

Mágsilbi yang tuknangan a pangkaleldo (summer residence) ning Patriarcang Catolicung Maronite (Maronite Catholic Patriarch), a king salukuyan i  Cardinal Mar Nasrallah Boutros Sfeir, ing Dimane. Mikutkut ya ing batung nang pundasiun niting tuknangan ning patriarca kanitang Setiembre 28, 1899.

Kilala ya murin ing Dimane uli ning "Mula da reng Patriarca" (Garden of the Patriarchs), a atiu king albugan nang gilid (western side) ning balen, ampo ketang misnang katuang gasgas a magumpisa king gulut ning pisamban ning parokia, at papunta king lalam ning Libis ning Kadish (Kadish Valley).

Lon la murin deti

 Distritu ning Bsharri
 Diman Association Canada
 Libis ning Kadish